№ 417-НҚ от 13.12.2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ № \_\_\_\_\_\_\_\_\_\_\_\_\_\_\_\_\_\_\_\_\_\_\_ Астана қаласы город Астана

**Стандарттаудың кейбір**

**мәселелері туралы**

Ұлттық стандарттарды (әскери ұлттық стандарттарды қоспағанда), ұлттық техникалық-экономикалық ақпарат сыныптауыштарын және стандарттау жөніндегі ұсынымдарды әзірлеу, келісу, сараптама жасау, бекіту, тіркеу, есепке алу, өзгерту, қайта қарау, күшін жою және қолданысқа енгізу қағидаларын бекіту туралы Қазақстан Республикасы Инвестициялар және даму министрінің 2018 жылғы 26 желтоқсандағы № 918 бұйрығының 25, 26, 40, 41-тармақтарына сәйкес және Стандарттау жөніндегі ұлттық органның Ғылыми-техникалық кеңесінің 2022 жылғы 10 қазандағы № 46, 2022 жылғы 17 қазандағы № 47, 2022 жылғы 20 қазандағы № 48, 2022 жылғы 15 қарашадағы № 62, 2022 жылғы 1 желтоқсандағы № 65, 2022 жылғы 6 желтоқсандағы № 66, 2022 жылғы 7 желтоқсандағы № 67 хаттамаларының негізінде, **БҰЙЫРАМЫН:**

1. ҚР СТ «Аммофос плюс Техникалық шарттар» ұлттық стандарты 2022 жылдың 15 желтоқсанынан бастап бекітілсін және күшіне еңгізілсін.

2. 2023 жылғы 1 қаңтардан бастап бекітілсін және қолданысқа енгізілсін:

- ҚР СТ «Күкіртті мұнай коксы. Техникалық шарттар»;

- ҚР СТ «Синтетикалық байланыстырғыш негізді минерал-макта тақталар. Техникалық шарттар»;

- ҚР СТ «Халал тамақ өніміне қойылатын жалпы талаптар»;

- ҚР СТ «Пропан-пропилендік фракция. Техникалық шарттар»;

- ҚР СТ «Табиғи және жасанды жабын төселген футбол алаңдары. Орнатуға және пайдалануға қойылатын талаптар».

3. ҚР ҰЖ 03-2019 «Экономикалық қызмет түрлерінің жалпы жіктеуіші» № 1 Өзгеріс 2024 жылғы 1 қаңтардан бастап бекітілсін және қолданысқа еңгізілсін.

4. Осы бұйрықтың орындалуын бақылауды Қазақстан Республикасы Сауда және интеграция министрлігінің Техникалық реттеу және метрология комитеті төрағасының жетекшілік ететін орынбасарына жүктелсін.

5. Осы бұйрық қол қойылған күнінен бастап күшіне енеді.

|  |  |
| --- | --- |
| **Төраға м.а.** | **Қ. Шалабаев** |

**Согласовано**

12.12.2022 11:48 Жайлаубаева Динара Алиевна

12.12.2022 17:33 Есенбекова Жанна Рашидовна

**Подписано**

13.12.2022 16:20 Шалабаев К.У. ((и.о Еликбаев К.Н.))

